उद्धारका लगिएको डोरीनै प्रयोग नगरी उर्लदो खोलामा पस्दा प्रहरीले ज्यान गुमाउनु परेको स्रोतले बतायो । ‘डोरी नलगाई पानीभित्रको शव निकाल्न जानु जोखिमपूर्ण काम हो,’ स्रोतले भन्यो, ‘कम्मरमा डोरी लगाएर खोलामा पस्नुपर्ने हो । त्यसो भएको भए ३/४ मिनेटपछि बाहिरको टोलीले तान्न मिल्थ्यो ।’ सोमबार माछा मार्ने क्रममा बेपत्ता भएका २ युवामध्ये १ को शव निकालेर अर्को शव निकाल्ने क्रममा प्रहरी जवान बलबहादुर कुँवर डुबेका हुन् ।
